**Δ.Δ.Ε ΑΧΑΪΑΣ (2610-465874)** **(**[**www.dide.ach.sch.gr**](http://www.dide.ach.sch.gr) **/ mail@dide.ach.sch.gr)**

ΔΙΚΑΙΟΛΟΓΗΤΙΚΑ ΣΥΝΤΑΞΙΟΔΟΤΗΣΗΣ

Τα δικαιολογητικά συνταξιοδότησης, οι εκπαιδευτικοί  που δεν θα υποβάλλουν αίτηση ανάκλησης της αίτησης παραίτησης, **θα τα υποβάλλουν μετά το πέρας υποβολής αιτήσεων παραίτησης,** από **14 Μαρτίου 2022 έως και 13 Μαΐου 2022,** κατόπιν νεοτέρας ανακοίνωσης. Τα δικαιολογητικά πρέπει να **υποβληθούν ΟΛΑ σε πανομοιότυπα πακέτα πέντε (5) αντιγράφων,** αυτοπροσώπως ή από εξουσιοδοτημένο εκπρόσωπο στη Δ.Δ.Ε. Γιαννιτσών 5 και Ηπείρου στην Πάτρα **αποκλειστικά κατόπιν τηλεφωνικής συνεννόησης και προγραμματισμένου ραντεβού** (τηλ.: 2610- 465874 κ. Χαντζοπούλου και 2610-465881 κ. Πολίτη), **στο Γραφείο Β5,** της Δ/νσης Δ.Ε. Αχαΐας.

Ακολουθεί ο κατάλογος με τα απαιτούμενα δικαιολογητικά, για απονομή κύριας σύνταξης, επικουρικών συντάξεων και ασφαλιστικής παροχής (εφάπαξ).

1. Αίτηση για την απονομή κύριας σύνταξης
2. Υπεύθυνη δήλωση στην οποία διαγράφεται ό,τι δεν είναι σωστό στις προτάσεις που περιέχει, σε πέντε (5) αντίγραφα και με πρωτότυπη υπογραφή
3. Πιστοποιητικό **Οικογενειακής Κατάστασης** πρόσφατο (για τους έγγαμους απαραίτητη η αναγραφή ημερομηνίας γάμου ή χηρείας (εις πενταπλούν)
4. Ληξιαρχική πράξη γάμου η διάζευξης (αν αναγράφεται στο πιστοποιητικό οικ. κατάστασης, δεν είναι απαραίτητη)
5. Βεβαίωση ταυτοπροσωπίας από το οικείο αστυνομικό τμήμα, απαιτείται για **γυναίκες εκπαιδευτικούς** που έχουν διοριστεί με το πατρικό τους επώνυμο αλλά εν συνεχεία έλαβαν το επώνυμο του συζύγου τους.
6. **Πιστοποιητικό φοίτησης** από ΑΕΙ ή ΤΕΙ για σπουδάζοντα τέκνα , στο οποίο να αναφέρονται η ημερομηνία πρώτης εγγραφής και η διάρκεια σπουδών (για τέκνα έως 24ων ετών) . Για τα παιδιά που σπουδάζουν στο εξωτερικό η εν λόγω βεβαίωση πρέπει να είναι μεταφρασμένη και επικυρωμένη από την αρμόδια προξενική αρχή ή το Υπ. Εξωτερικών). (πρωτότυπη εις τετραπλούν)
7. **Σε περίπτωση Διαζυγίου**: Το διαζευκτήριο & Δικαστική απόφαση επιμέλειας παιδιών αν υπάρχουν ανήλικα τέκνα ή ενήλικα που σπουδάζουν (εις διπλούν)
8. Φωτοαντίγραφο του **δελτίου αστυνομικής ταυτότητας** και των δύο όψεων (εις πενταπλούν)
9. Φωτοαντίγραφο **Εκκαθαριστικού σημειώματος φόρου εισοδήματος** ή άλλου αποδεικτικού μέσου, από το οποίο να προκύπτει ο Α.Φ.Μ. (εις πενταπλούν)
10. Φωτοαντίγραφο της πρώτης σελίδας του **βιβλιαρίου του λογαριασμού** (με πρώτο το επώνυμο του/της συνταξιούχου) που επιθυμεί ο/η ενδιαφερόμενος/η να πιστώνεται η σύνταξή του/της. Σε περίπτωση που δεν αναγράφεται ο IBAN (International Bank Account Number) ο/η ενδιαφερόμενος/η να απευθύνεται στο υποκατάστημα της Τράπεζας όπου άνοιξε το λογαριασμό του/της (εις πενταπλούν)
11. **Πιστοποιητικό Στρατού τύπου Α΄** (μόνο για τους άντρες) (είτε έχει γίνει εξαγορά ,είτε όχι). Για τους άνδρες που έχουν κάνει εξαγορά της στρατιωτικής θητείας απαιτείται επιπλέον: α) η απόφαση εξαγοράς του Γ.Λ.Κ και β) το παράβολο κατάθεσης του ποσού, αν εξοφλήθηκε εφάπαξ, ή η βεβαίωση εξόφλησης από τον εκκαθαριστή αποδοχών, αν εξοφλήθηκε τμηματικά, ή εφόσον εκκρεμεί σε εξόφληση βεβαίωση του εκκαθαριστή αποδοχών για τον τελευταίο μήνα παρακράτησης. Αν για την εξαγορά δεν έχει εκδοθεί απόφαση/πράξη, να μας ενημερώσετε για τον αριθμό πρωτοκόλλου της αίτησης στο ταμείο, επειδή πρέπει να αναγραφεί στο Δελτίο Ατομικής και Υπηρεσιακής Κατάστασης (ΔΑΥΚ) (εις διπλούν)
12. Φωτοαντίγραφο αποδεικτικών στοιχείων **ΑΜΚΑ** (σε 01 φωτοαντίγραφο)
13. **Βεβαίωση εκκαθαριστή αποδοχών για τη λήξη δανείου-(**να αναγράφεται ο μήνας και το έτος λήξης) σε περίπτωση που υπάρχει δάνειο από Ταμείο Παρακ/κών & Δανείων, Ταχυδρομικό Ταμιευτήριο, Ε.Τ.Ε.Α. (πρώην Τ.Ε.Α.Δ.Υ.) , Μ.Τ.Π.Υ.
14. Βεβαίωση **δανείου από την τράπεζα** στην οποία να δηλώνεται το ύψος του δανείου, η διάρκειά του, η μηνιαία δόση, το υπόλοιπο οφειλής, η λήξη παρακράτησης. Η καταβολή της δόσης των δανείων ή η εξόφλησή τους μετά την παραίτηση του εκπαιδευτικού από την υπηρεσία γίνεται κατόπιν συνεννόησης με την αρμόδια υπηρεσία χορήγησης του δανείου
15. Βεβαίωση του Ασφαλιστικού Φορέα από το οποίο να προκύπτει ο Α.Μ. του Ασφαλισμένου ή φωτοτυπία καρτέλας ενσήμων ΙΚΑ, ΤΕΒΕ κλπ), για όσους διορίστηκαν στο δημόσιο με οποιαδήποτε σχέση εργασίας **μετά την 1η-01-1983**. ΠΡΟΣΟΧΗ!! **Δεν ζητάμε  βεβαίωση καταμέτρησης ενσήμων**.
16. Αποφάσεις αναγνωρισμένων προϋπηρεσιών (απόφαση πρόσληψης - απόλυσης αναπληρωτή, ωρομίσθιου, πρόσθετου)
17. Εάν υπάρχει προηγούμενος διορισμός στο Δημόσιο , απαιτούνται τα εξής έγγραφα: ΦΕΚ διορισμού και ΦΕΚ απόλυσης
18. Την/τις ανακοίνωσης/εις απόφασης ορισμού, το/τα πρακτικό/ά ανάληψης υπηρεσίας και αποχώρησης στην θέση ευθύνης Διευθυντή/Υποδιευθυντή κλ.π., για την **περίπτωση επιδόματος θέσης ευθύνης** (σε 02 φωτοαντίγραφα)
19. Για τις περιπτώσεις **αναγνώρισης προϋπηρεσιών** **ιδιωτικού τομέα,** **στρατιωτικής θητείας, προσόντος διορισμού, πλασματικού χρόνου παιδιών, ετών σπουδών** κλπ., θα πρέπει οι ενδιαφερόμενοι να προσκομίζουν τις σχετικές πράξεις ή τους αριθμούς πρωτοκόλλου υποβολής των αιτήσεων, στις περιπτώσεις που δεν έχει εκδοθεί ακόμη η σχετική πράξη, καθώς και βεβαίωση για το υπόλοιπο ή την εξόφληση των οφειλών της αναγνώρισης. Ειδικότερα να προσκομίζουν:

* Απόφαση αναγνώρισης **χρόνου σπουδών** ως δημόσιας υπηρεσίας (αφορά κλ.ΠΕ17 της ΑΣΠΑΙΤΕ, ΑΣΕΤΕΜ, ΣΕΛΕΤΕ)
* Φωτοτυπία πράξεων από Γ.Λ.Κ./Τ.Ε.Α.Δ.Υ./Μ.Τ.Π.Υ./Τ.Π.Δ.Υ. και αποδεικτικό εξόφλησης αν υπάρχει αναγνωρισμένη/εξαγορασμένη προϋπηρεσία.
* Να μας προσκομίσουν τον αριθ. πρωτοκόλλου της αίτησης εξαγοράς πλασματικού χρόνου (σπουδών, παιδιών, κλπ.) σε περίπτωση που δεν έχει εκδοθεί η απόφαση από το αντίστοιχο ταμείο
* Βεβαίωση από **άλλο ασφαλιστικό φορέα** για τυχόν προϋπηρεσίες (π.χ. ΙΚΑ,ΤΕΒΕ κτλπ.) (Αν δεν υπάρχει βεβαίωση προϋπηρεσίας από τον αντίστοιχο ασφαλιστικό φορέα, θα συμπληρωθεί από τον εκπ/κό Υπεύθυνη Δήλωση με τα ακριβή χρονικά διαστήματα)
* Βεβαίωση για **κρατήσεις ταμείων** (πρωτότυπο και 02 φωτοαντίγραφα) εάν υπάρχει προϋπηρεσία ως μόνιμου υπαλλήλου στο δημόσιο
* Βεβαίωση του αρμόδιου ασφαλιστικού φορέα που να φαίνεται ο συνολικός χρόνος ασφάλισης στο ταμείο εάν υπάρχει ασφάλιση και σε άλλους ασφαλιστικούς φορείς **εκτός του Δημοσίου**

1. Γνωμάτευση της Π/θμιας Υγ. Επιτροπής του Κ.Ε.Π.Α. για τους γονείς τέκνων (ανεξαρτήτου ηλικίας) ανίκανων σωματικά ή πνευματικά για άσκηση βιοποριστικού επαγγέλματος αναπηρία **τουλάχιστον 50%,** προκειμένου να λάβουν το οικογενειακό επίδομα στις συντάξιμες αποδοχές τους
2. Όσοι εκπ/κοί έχουν γνωμάτευση της Α.Σ.Υ.Ε. που αφορά ανικανότητα συζύγου ή τέκνου (αναπηρία **τουλάχιστον 67%)** παρακαλούμε να κατατεθεί μαζί με τα υπόλοιπα δικαιολογητικά εις διπλούν. Αν δεν υπάρχει απόφαση, αλλά έχει κατατεθεί αίτηση στο ΓΛΚ να μας ενημερώσετε για τον αριθ. πρωτοκόλλου της αίτησης.
3. Αποφάσεις χορήγησης εκπαιδευτικής άδειας, ή άδειας άνευ αποδοχών.

**Χορηγούνται από την υπηρεσία**

**(Χωρίς αίτησή σας / εσωτερική διαβίβαση)**

1. Βεβαίωση αποδοχών τελευταίου μήνα (χορηγείται από Τμήμα Β’ Οικονομικών της ΔΔΕ Αχαΐας)
2. Βεβαίωση αποδοχών τελευταίας πενταετίας (χορηγείται από Τμήμα Β’ Οικονομικών της ΔΔΕ Αχαΐας)